Ученическият библиотечен съвет посети изложба на Националната библиотека ,,Св. Св. Кирил и Методий“ – гр. София

От две години в ПГИТ ,,Алеко Константинов“ действа ученически библиотечен съвет/УБС/, който е част от ученическия съвет и участва в реализирането на дейностите на библиотеката и сам инициира събития.

Тази година в навечерието на 1-ви ноември – Денят на народните будители и по покана на читалищното настоятелство на Образцово народно читалище,, Кирил и Методий – 1905 година, кв. Чепино, членове на УБС посетиха и разгледаха изложбата , експонирана във фоайето под наслов,, Книги, посоки, публики“. 15 панела разказват за най – старите паметници на българската книжовност, достигнали до нас през вековете/ Енинският апостол, Добрейшовото четириевангелие, Драготин апостол и миней от 12в./. Не са пропуснати и книги като първата печатна книга на новобългарски език ,,Неделник“ на Софроний Врачански и първият светски български буквар на д-р Петър Берон - ,,Рибният буквар“. Впечатление правят още портретната фотография на княз Александър I Батенберг, манифестът на цар Фердинанд за обявяване на Балканската война и личният бележник на Пейо Яворов. Изложбата излага още и сбирка от османски документи.

Във време, когато съвременният ученик трябва да е и медийно грамотен Еми Милева – 10а клас преодоля журналистическата треска и направи своя първи репортаж. Той бе адресиран до всички учители и съученици на нашата гимназия от клуб ,,Млади репортери“.

Нека си пожелаем още повече такива срещи със знакови за българската култура произведения.

Мануела Мукова

Албена Юрукова

Емине Кондушева

Еми Милева

[](https://www.facebook.com/%D0%9F%D0%93%D0%98%D0%A2-%D0%90%D0%BB%D0%B5%D0%BA%D0%BE-%D0%9A%D0%BE%D0%BD%D1%81%D1%82%D0%B0%D0%BD%D1%82%D0%B8%D0%BD%D0%BE%D0%B2-%D0%92%D0%B5%D0%BB%D0%B8%D0%BD%D0%B3%D1%80%D0%B0%D0%B4-267780499353/photos/pcb.10158714282019354/10158714281594354/?__cft__%5b0%5d=AZVcebQllzStG9JuMBbsaQ8BFfa8iBAnh74xmtjquR8hNiw1st6DuOnR-83ZjSIYa0nTPp5q2ERuJLl4k0xMNcmSVbUESFltaOiSiF0H_rcj-QzglFgZx1IyPoANOTLqtk73mipW4OUbhJg9kL_c_VtR&__tn__=*bH-R)